62021CJ0625_INF
Domstolens dom (Niende Afdeling) af 8. december 2022 –GUPFINGER Einrichtungsstudio
(Sag C-625/21) (
1
)
»Præjudiciel forelæggelse – direktiv 93/13/EØF – urimelige kontraktvilkår i forbrugeraftaler – en forbrugers ulovlige ophævelse af en kontrakt – kontraktvilkår, som bestemmer den erhvervsdrivendes ret til erstatning for skade, og som erklæres urimeligt – anvendelse af deklaratoriske bestemmelser i national ret«
Forbrugerbeskyttelse – urimelige kontraktvilkår i forbrugeraftaler – direktiv 93/13 – konstatering af, at et vilkår er urimeligt – rækkevidde – national retspraksis, der gør det muligt for den nationale ret at erstatte et urimeligt kontraktvilkår med en deklaratorisk bestemmelse i national ret – opretholdelse af aftalen efter ophævelse af det urimelige vilkår – uadskilleligt vilkår, der består af to led – et første led, der i sig selv kan udgøre et urimeligt vilkår– et andet led, der gengiver en deklaratorisk bestemmelse i national ret – krav om erstatning, der fremsættes af den erhvervsdrivende, som udelukkende er støttet på den pågældende bestemmelse – ikke tilladt – annullation af et vilkår, der har til følge, at forbrugeren frigøres fra enhver erstatningsforpligtelse – ingen betydning
(Rådets direktiv 93/13, art. 6, stk. 1, og art. 7, stk. 1)
(jf. præmis 28-31 og 34-42 samt domskonkl.)
Konklusion
Artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler
skal fortolkes således, at
når et kontrakt vilkår om erstatning i en salgskontrakt er blevet erklæret urimeligt og som følge heraf ugyldigt, og idet den nævnte kontrakt ikke desto mindre kan fortsætte med at bestå uden dette kontraktvilkår, er de ovennævnte bestemmelser til hinder for, at den erhvervsdrivende sælger, som har pålagt det nævnte kontraktvilkår, i et erstatningssøgsmål baseret udelukkende på en deklaratorisk bestemmelse i national obligationsret kan nedlægge en påstand om erstatning for skaden som fastsat i denne bestemmelse, hvilken bestemmelse ville have fundet anvendelse, hvis det nævnte kontraktvilkår ikke fandtes.
(
1
) – EUT C 37 af 24.1.2022.